CELEX: 62017CA0175
Language: et
Date: 2018-09-26 00:00:00
Title: Kohtuasi C-175/17: Euroopa Kohtu (neljas koda) 26. septembri 2018. aasta otsus (Raad van State eelotsusetaotlus – Madalmaad) – X versus Belastingdienst/Toeslagen (Eelotsusetaotlus — Ühine varjupaiga- ja täiendava kaitse poliitika — Direktiiv 2005/85/EÜ — Artikkel 39 — Direktiiv 2008/115/EÜ — Artikkel 13 — Euroopa Liidu põhiõiguste harta — Artikkel 18, artikli 19 lõige 2 ja artikkel 47 — Õigus tõhusale õiguskaitsevahendile — Tagasi- ja väljasaatmise lubamatuse põhimõte — Otsus, millega jäetakse rahvusvahelise kaitse taotlus rahuldamata ja kehtestatakse tagasipöördumiskohustus — Riigisisesed õigusnormid, mis näevad ette teise kohtuastme — Automaatne peatav toime, mis on ainult esimeses kohtuastmes esitatud kaebusel)

12.11.2018   
            
            
               ET
            
            
               Euroopa Liidu Teataja
            
            
               C 408/19
            
         
      Euroopa Kohtu (neljas koda) 26. septembri 2018. aasta otsus (Raad van State eelotsusetaotlus – Madalmaad) – X versus Belastingdienst/Toeslagen
      (Kohtuasi C-175/17) (1)
      
      ((Eelotsusetaotlus - Ühine varjupaiga- ja täiendava kaitse poliitika - Direktiiv 2005/85/EÜ - Artikkel 39 - Direktiiv 2008/115/EÜ - Artikkel 13 - Euroopa Liidu põhiõiguste harta - Artikkel 18, artikli 19 lõige 2 ja artikkel 47 - Õigus tõhusale õiguskaitsevahendile - Tagasi- ja väljasaatmise lubamatuse põhimõte - Otsus, millega jäetakse rahvusvahelise kaitse taotlus rahuldamata ja kehtestatakse tagasipöördumiskohustus - Riigisisesed õigusnormid, mis näevad ette teise kohtuastme - Automaatne peatav toime, mis on ainult esimeses kohtuastmes esitatud kaebusel))
      (2018/C 408/23)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Hageja: X
      
         Kostja: Belastingdienst/Toeslagen
      
         Resolutsioon
      
      Nõukogu 1. detsembri 2005. aasta direktiivi 2005/85/EÜ liikmesriikides pagulasseisundi omistamise ja äravõtmise menetluse miinimumnõuete kohta artiklit 39 ning Euroopa Parlamendi ja nõukogu 16. detsembri 2008. aasta direktiivi 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel artiklit 13 koostoimes Euroopa Liidu põhiõiguste harta artikliga 18, artikli 19 lõikega 2 ja artikliga 47 tuleb tõlgendada nii, et nende sätetega ei ole vastuolus riigisisesed õigusnormid, mis näevad küll ette võimaluse esitada apellatsioonkaebus esimese astme kohtu otsuse peale, millega jäeti rahvusvahelise kaitse taotluse rahuldamata jätmise ja tagasipöördumiskohustuse kehtestamise otsus muutmata, kuid ei anna sellele õiguskaitsevahendile automaatset peatavat toimet isegi siis, kui asjaomane isik tugineb tagasi- ja väljasaatmise lubamatuse põhimõtte rikkumise tõsisele ohule.
      
         (1)  ELT C 178, 6.6.2017.